KOMISSION ASETUS (EY) N:o 2155/2005,

annettu 23 päivänä joulukuuta 2005,

asetuksen (EY) N:o 1107/96 liitteessä olevan alkuperänimityksen eritelmän muuttamisesta (Miel de sapin des Vosges – Vogeesien kuusihunaja) [SAN]

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92 (1) ja erityisesti sen 9 artiklan kolmannen alakohdan sekä 6 artiklan 3 kohdan ja 4 kohdan toisen luetelmakohdan,

sekä katsoo seuraavaa:

Ranska on pyytänyt asetuksen (ETY) N:o 2081/92 9 artiklan ensimmäisen alakohdan mukaisesti komission asetuksella (EY) N:o 1107/96 (2) rekisteröidyn suojatun alkuperänimityksen ”Miel de sapin des Vosges” eritelmän muuttamista.

Sen vuoksi suojatun alkuperänimityksen ”Miel de sapin des Vosges” asetuksen (ETY) N:o 2081/92 2 kohdan b alakohdassa säädettyä eritelmän kohtaa ”kuvaus” olisi muutettava siten, että maininta intensiteetistä Pfundin asteikolla poistetaan.

Komissio julkaisee tiivistelmän komission asetuksen (EY) N:o 383/2004 (3) 4 artiklan mukaisesti Euroopan unionin virallisessa lehdessä.

Muutosta voidaan myös pitää asetuksen (ETY) N:o 2081/92 mukaisena muutoksena. Sen vuoksi suojatun alkuperänimityksen ”Miel de sapin des Vosges” tuotekuvauksen muutos olisi kirjattava ja julkaistava. Sen vuoksi tiivistelmään olisi lisättävä eritelmään sisältyvät täsmennykset, jotka koskevat kyseessä olevan hunajan väriä.

ON ANTANUT TÄMÄN ASETUKSEN:

1 artikla

Asetuksen (ETY) N:o 2081/92 6 artiklan 1 ja 2 kohdassa säädettyä menettelyä ei sovelleta 2 artiklassa tarkoitettuihin muutoksiin.

2 artikla

Muutetaan alkuperänimityksen ”Miel de sapin des Vosges” eritelmä tämän asetuksen liitteen I mukaisesti.

3 artikla

Tiivistelmälomake, joka sisältää eritelmän tärkeimmät kohdat, on tämän asetuksen liitteessä II.

4 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

(1) EYVL L 208, 24.7.1992, s. 1. Asetus sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).

(2) EYVL L 148, 21.6.1996, s. 1. Asetus sellaisena kuin se on viimeksi muutettuna asetuksella (EY) N:o 704/2005 (EUVL L 118, 5.5.2005, s. 14).

(3) EUVL L 64, 2.3.2004, s. 16.

”4.2. Kuvaus: Mehiläisten Vogeesien mustista kuusista keräämästä mesikasteesta saatu juokseva hunaja, jonka aromi on balsamimainen ja maku mallasmainen, ilman katkeruutta ja vieraita makuja. Sen väri on tummanruskea vihertävin heijastuksin.”

LIITE II

TIIVISTELMÄLOMAKE

Neuvoston asetus (ETY) N:o 2081/92

”MIEL DE SAPIN DES VOSGES” (VOGEESIEN KUUSIHUNAJA)

EY-nro: FR/00204/11.7.2004

SAN (X) SMM ( )

Tämä tiivistelmä on laadittu ainoastaan tiedotustarkoituksiin. Erityisesti asianomaisen SAN:n tai SMM:n tuottajia kehotetaan yksityiskohtaisten tietojen saamiseksi tutustumaan eritelmän täydelliseen toisintoon, joka on saatavissa tuottajaryhmittymältä, kansallisilta viranomaisilta tai Euroopan komission toimivaltaisista yksiköistä (1).

1.

Jäsenvaltion toimivaltainen viranomainen

Nimi : Institut national des appellations d'origine Osoite : 51, rue d'Anjou, F-75008 Paris Puhelin : (33) 153 89 80 00 Faksi : (33) 142 25 57 97

2.

Ryhmittymä

2.1 : Nimi : Syndicat de défense du miel de sapin des Vosges 2.2 : Osoite : 2, chemin du Cant, F-88700 Roville-aux-Chênes 2.3 : Kokoonpano : tuottaja/jalostaja (x) muu ( )

3.

Tuotelaji

Luokka 1-4 – Hunaja

4.

Eritelmä

(yhteenveto 4 artiklan 2 kohdan edellytyksistä)

4.1 Nimi ”Miel du Sapin des Vosges” (Vogeesien kuusihunaja)

4.2 Kuvaus Mehiläisten Vogeesien mustista kuusista keräämästä mesikasteesta saatu juokseva hunaja, jonka aromi on balsamimainen ja maku mallasmainen, ilman katkeruutta ja vieraita makuja. Sen väri on tummanruskea vihertävin heijastuksin.

4.3 Maantieteellinen alue Vogeesien kuusihunaja tuotetaan Vogeesien Lorrainen puoleisella vuorenrinteellä, johon kuuluu Vogeesien departementin lisäksi tiettyjä kuntia Meurthe-et-Mosellen, Mosellen ja Haute-Saônen departementeista sekä Belfortin alueelta.

4.4 Alkuperätodisteet Hunaja on kerättävä (keräämisellä tarkoitetaan mehiläisten suorittaman työn lisäksi myös kennojen irrottamista ja hunajan erottamista kennoista), siivilöitävä ja hyväksyttävä kyseisen suojatun nimityksen määritellyllä maantieteellisellä alueella.

Hyväksymismenettelyyn sisälty:

— mehiläispesien paikalleen asettamista koskeva ilmoitus, jossa on ilmoitettava jokaisen tilan osalta pesien paikalleen asettamispäivä, pesien lukumäärä ja tarkka sijaintipaikka,

— tuottajan vuosittain laatima sadonkorjuuilmoitus, jossa ilmoitetaan pesien lukumäärä, tilan kokonaishunajantuotanto ja tilan sellaisen hunajan kokonaistuotanto, josta voidaan käyttää suojattua alkuperänimitystä.

Lisäksi kunkin tuottajan on laadittava vuosittain varastoilmoitus.

Rekisterinpidon avulla voidaan seurata hunajan alkuperää ja määräpaikkaa sekä saatuja ja liikkeeseen laskettuja määriä.

Menetelmää täydennetään analyyttisella ja aistinvaraisella tarkastuksella, jonka avulla voidaan varmistaa, että tuotteiden laatu ja ominaispiirteet ovat vaatimusten mukaiset.

Hunajaa voidaan pitää kaupan valvotulla alkuperänimityksellä ”Miel de sapin des Vosges” ainoastaan, jos alkuperänimitysten keskusvirasto (Institut national des appellations d'origine) on myöntänyt sille hyväksyntätodistuksen alkuperänimitystä koskevan kansallisen lainsäädännön mukaisesti.

Tuotteen alkuperätakuun täydentää jokaiseen pakkaukseen kiinnitettävä tunniste, joka murtuu, kun purkki avataan. Tunnisteet annetaan hyväksyntätodistusten perusteella.

4.5 Tuotantomenetelmä Hunaja saadaan mehiläisten Vogeesien kuusista (Abies Pectinata) keräämästä mesikasteesta. Lehtikirvat tuottavat tätä mesikastetta kuusten mahlasta, ja mehiläiset keräävät sen. Hunaja erotetaan kylmälinkouksella, ja se on ehdottomasti suodatettava ja sen on annettava seestyä vähintään kaksi viikkoa. Hunajaa ei saa pastöroida. Hunaja on juoksevaa. Vogeesien kuusihunajan tuotanto vaihtelee huomattavasti vuodesta toiseen mesikasteen määrästä riippuen.

4.6 Yhteys maantieteelliseen alkuperään Vogeesien kuusihunaja on tuote, jonka yhteys maantieteelliseen alkuperään on hyvin vahva: sen tuotanto muodostaa katkeamattoman ketjun, jonka lähtökohtana on Vogeesien vuoriston ylivoimaisesti laajimmalle levinnyt kuusilajike, joka elää symbioosissa graniitista ja hiekkakivestä koostuvan happaman maaperän kanssa. Juuri tämän lajikkeen mahlaa kirvat imevät ja muuttavat mesikasteeksi, jonka mehiläiset keräävät ja josta ne valmistavat erittäin omaleimaista hunajaa.

Tuotanto liittyy siis hyvin vahvoin sitein Vogeesien alueelle tyypillisiin kuusimetsiin, joiden erityispiirteet mehiläishoitajat ovat osanneet hyödyntää ja säilyttää.

4.7 Valvontaelin

Nimi : I.N.A.O. Osoite : 51, rue d'Anjou, F-75008 Paris Nimi : D.G.C.C.R.F. Osoite : 59, Boulevard Vincent-Auriol, F-75703 Paris Cedex 13

4.8 Merkinnät Suojatun alkuperänimityksen saaneen Vogeesien kuusihunajan päällysmerkinnässä on oltava maininnat ”Miel de Sapin des Vosges” ja ”Appellation d’origine contrôlée” tai ”AOC”. Maininnan ”Appellation d’origine contrôlée” on oltava välittömästi nimityksen alapuolella kirjaimin, jotka ovat kooltaan vähintään puolet nimityksen kirjasinkoosta. Maininnat on koottava samaan kenttään.

4.9 Kansalliset vaatimukset Nimitystä ”Miel de sapin des Vosges” koskeva asetus.

(1) Euroopan komissio, Maatalouden pääosasto, Maataloustuotteiden laatupolitiikan yksikkö, B-1049 Bryssel.